Basilica Sancti Clementis in Laterano
Basilica sancti Clementis in Laterano est templum Christianum Romae prope Palatium Lateranense situm, Clementi Papae I dicatum, inter basilicas minores enumeratum, cuius structura recentior ("aedes superior") aedificia antiquiora celat: exstant enim "aedes inferior", picturis muralibus mediaevalibus ornata, et sub hac aede aedificium quoddam satis magnum, saeculo primo exeunte seu secundo ineunte elaboratum. Ibi archaeologi saeculi undevicensimi mithraeum anno circiter 200 ornatum reppererunt. Sub quo aedificio vestigia exstant insulae urbanae aevi Republicani, incendio Neroniano destructae. Inter picturas muralibus series de vita sancti Clementis exstat cum inscriptionibus partim Latine, partim lingua vernacula Italiana expressa.